Geir Toskedal

Geir Sigbjørn Toskedal (født 27. april 1954 på Avaldsnes) er en norsk politiker (KrF) og skoleleder. Han var stortingsrepresentant for Rogaland 2013–2017 og 2019–2021, den siste perioden som fast møtende vararepresentant for statsråd Olaug Bollestad.

Utdanning og tidlig arbeid 
Toskedal er utdannet allmennlærer med vekt på samfunnsfag, musikk og pedagogikk fra Stord lærarhøgskule, og har en variert yrkesbakgrunn før han ble politiker. Han startet sin yrkeskarriere med mindre arbeidsoppdrag ved Eidsknappen Sildoljefabrikk, Haugesunds Avis, Anker Akkumulator, Karmøy Bilservice og Karmøy kommune. Senere jobbet han deltid som salgssjåfør ved siden av fulltidsjobb som lærer i Karmøy kommune. Interessen for undervisning fortsatte med jobber som lærer og rektor på musikkskoler, folkehøyskoler og kulturskole. Ved siden av fortsatte han karrieren som yrkessjåfør, da særlig som bussjåfør og guide. I en periode på 80-tallet jobbet han også med nærradio og etablering av disse.

Politisk arbeid 
Toskedal har siden 1991 representert KrF i kommunestyret i Karmøy i seks valgperioder. Fra 2007 har han også vært fylkestingsrepesentant for partiet i Rogaland.

Han representerte Kristelig Folkeparti i Rogaland på Stortinget i valgperioden 2013–17. Han var medlem av kommunal- og forvaltningskomiteen. Fra 22. januar 2019 er han fast møtende vara for landbruks- og matministerOlaug Bollestad. Han ble medlem av Stortingets arbeids- og sosialkomité og senere Stortingets utenriks- og forsvarskomité.

Referanser

Eksterne lenker 
 

KrF-politikere i Rogaland
Lokalpolitikere i Karmøy
Stortingsrepresentanter for Rogaland
Stortingsrepresentanter fra KrF
Stortingsrepresentanter 2013–2017
Vararepresentanter til Stortinget
Personer fra Karmøy kommune